Diari Oficial de la Generalitat Valenciana


Sumari del DOGV 3545, del 23-07-1999 (1999/6821)

RESOLUCIÓ de 16 de juliol de 1999, de la Subsecretaria de Justícia, per la qual es convoca el concurs de mèrits previst en la disposició transitòria segona del Decret 125/1998, d'1 de setembre, del Govern Valencià, entre els funcionaris que pertanyen al cos de metges forenses integrats en l'Institut de Medicina Legal de Castelló, per a cobrir els llocs de treball de la relació inicial de l'Institut de Medicina Legal de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3545

Data del DOGV
:   23-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6821


Data del document
:   16-07-1999

Organisme emissor
:   Conselleria de Benestar Social

Tipus de document
:   Resolució

Correcció d'errades

 Descriptors 

:   * Castelló de la Plana
    * concurs administratiu
    * metge

RESOLUCIÓ de 16 de juliol de 1999, de la Subsecretaria de Justícia, per la qual es convoca el concurs de mèrits previst en la disposició transitòria segona del Decret 125/1998, d'1 de setembre, del Govern Valencià, entre els funcionaris que pertanyen al cos de metges forenses integrats en l'Institut de Medicina Legal de Castelló, per a cobrir els llocs de treball de la relació inicial de l'Institut de Medicina Legal de Castelló. [1999/X6821]
  
Introducció
  
L'aprovació de la Llei Orgànica 16/1994, de 8 de novembre, per la qual es va reformar la Llei Orgànica del Poder judicial, modificà diversos articles de la regulació dels metges forenses, accentuant la seua dependència dels instituts de medicina legal i fent possible l'assumpció de competències per part de les comunitats autònomes, aspectes que han estat contemplats en les distintes normes de desenvolupament, concretament en el Reglament Orgànic del Cos Nacional de Metges Forenses, aprovat per Reial Decret 296/1996, de 23 de febrer, i en el Reglament dels Instituts de Medicina Legal, aprovat per Reial Decret 386/1996, d'1 de març, que habiliten la posada en marxa d'aquests centres per part de les comunitats autònomes que hagen assumit competències en matèries relacionades amb l'administració de Justícia.
  
La Generalitat Valenciana, per les transferències rebudes en matèria de justícia mitjançant els reials decrets 293/1995, de 24 de febrer, 1949/1996 i 1950/1996, tots dos de 23 d'agost, va quedar habilitada per a efectuar el desenvolupament i posada en funcionament dels instituts de medicina legal que tingueren implantació en l'àmbit territorial de la Comunitat Autònoma Valenciana.
  
Una vegada delimitat l'àmbit territorial de l'Institut de Medicina Legal de Castelló pel Reial Decret 1908/1997, de 19 de desembre, i previ informe favorable del Consell General del Poder Judicial, el Govern Valencià per Decret 125/1998, d'1 de setembre, va aprovar la constitució i regulació de l'Institut de Medicina Legal de Castelló.
  
Des del passat 1 de gener de 1999, data d'entrada en vigor del Decret 125/1998, del Govern Valencià, van quedar integrats en l'Institut de Medicina Legal de Castelló els metges forenses que en aquesta data es trobaven destinats en agrupacions de forenses de la província de Castelló.
  
La disposició transitòria segona del Decret 125/1998, del Govern Valencià, relativa al règim transitori d'integració dels metges forenses, estableix que els llocs de treball de metge forense, de la relació inicial de llocs de treball de l'Institut de Medicina Legal de Castelló, es cobriran mitjançant la convocatòria del corresponent concurs de mèrits entre els metges forenses integrants del citat institut, ja que els metges forenses que en el moment d'entrada en vigor del Decret 125/1998 s'hagen integrat en l'institut seguiran prestant servei en els seus destins actuals.
  
La disposició final única del Decret 125/1998, d'1 de setembre, del Govern Valencià, habilita la Conselleria de Benestar Social per a dictar, en l'àmbit de les seues competències, les disposicions pertinents per al desenvolupament i aplicació de la present norma.
  
Per tot això exposat i en virtut de les competències establertes en l'article 11 del Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, que estableix que la Subsecretaria de Justícia executa les competències que corresponen a la Generalitat Valenciana, en aplicació de l'Estatut d'Autonomia i de la Llei Orgànica del Poder Judicial, en l'àmbit de l'administració de justícia i en el marc de l'acord de traspassos de competències de l'administració de l'estat a la Generalitat, resolc:
  
Convocar el concurs de mèrits, previst en la disposició transitòria segona del Decret 125/1998, d'1 de setembre, del Govern Valencià, entre els funcionaris que pertanyen al cos de metges forenses integrats en l'Institut de Medicina Legal de Castelló, per a cobrir els llocs de treball de la relació inicial de llocs de treball del mencionat institut, d'acord amb les següents bases:
  
Primera. Objecte de la convocatòria
  
La present convocatòria té per objecte la provisió per concurs dels llocs de treball de metges forenses inclosos en la relació de llocs de treball de l'Institut de Medicina Legal de Castelló, entre els metges forenses que a l'entrada en vigor del Decret 125/1998, d'1 de setembre, del Govern Valencià, de constitució i regulació de l'Institut de Medicina Legal de Castelló, han quedat integrats en el citat Institut com a conseqüència de l'aplicació de la disposició transitòria segona, apartat 1, del Decret 125/1998, del Govern Valencià.
  
La provisió dels llocs de metges forenses oferits es realitzarà a través del sistema de concurs de mèrits previst en la disposició transitòria segona, apartat 4, del Decret 125/1998, d'1 de setembre i en la disposició transitòria segona, paràgraf primer, del Reial Decret 296/1996, de 23 de febrer, que aprova el Reglament Orgànic del Cos de Metges Forenses.
  
En tot el que no s'ha previst concretament en la present convocatòria, el Decret 125/1998, d'1 de setembre, el Reial Decret 296/1996, de 23 de febrer, i la Llei Orgànica del Poder Judicial, s'aplicarà amb caràcter supletori el que es disposa en la legislació general sobre funció pública.
  
Segona. Requisits i condicions dels participants
  
Per a ser admesos en el present concurs els aspirants hauran de ser funcionaris de carrera i pertànyer al cos de metges forenses regulat en el Reial Decret 296/1996.
  
Només podran prendre part en aquest concurs els metges forenses que, en el moment d'entrada en vigor del Decret 125/1998, per estar destinats en agrupacions de forenses de la província de Castelló hagen quedat integrats en l'Institut de Medicina Legal de Castelló i reunisquen la resta de condicions establertes en aquesta convocatòria.
  
Podran participar en el present concurs els metges forenses que, a més de reunir els requisits assenyalats en els dos apartats anteriors, es troben en la situació administrativa de servei actiu, o en qualsevol altra que comporte la reserva del lloc de treball, en el moment d'acabament del termini de presentació de sol·licituds.
  
Per a participar en aquest concurs no regirà la limitació establerta en l'apartat a) de l'article 25 del Reial Decret 296/1996.
  
Tercera. Llocs que es poden sol·licitar
  
Els participants podran sol·licitar, per ordre de preferència, els llocs de treball relacionats en els annexos I i II, per als quals complisquen els requisits exigits per al seu desenvolupament, així com els altres requisits establerts en la base segona per a poder participar en el present concurs, en el moment d'acabament del termini de presentació de sol·licituds.
  
La sol·licitud dels llocs es realitzarà en una única instància, ajustada al model que es publica com a annex III, en la qual s'indicarà, a més de l'ordre de preferència dels llocs sol·licitats, el nombre i denominació d'aquests segons consta en la relació de llocs que figura en els annexos I i II.
  
Quarta. Presentació de sol·licituds, models i documentació
  
Les sol·licituds, signades i ajustades al model publicat, hauran de presentar-se en el termini comprés entre els dies 1 i 15 de setembre de 1999, tots dos inclosos, dirigides al subsecretari de Justícia, en el registre general de la Subsecretaria de Justícia, carrer de l'Historiador Chabàs, número 2, València 46503, o en qualsevol dels registres de les seus dels serveis centrals de les conselleries, serveis territorials o punts PROP de la Generalitat Valenciana.
  
Las sol·licituds podran remetre's també en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Amb la sol·licitud s'adjuntarà la documentació original o fotocòpies compulsades de la documentació justificativa dels mèrits al·legats per a cada un dels llocs que haja sol·licitat.
  
En el cas de sol·licitar-se llocs dels compresos en l'annex II, a més de la documentació anterior, haurà de presentar-se, per cada lloc sol·licitat, una memòria mecanografiada i signada en què, en una extensió no superior a 10 fulls, el candidat realitzarà una anàlisi de les tasques del lloc sol·licitat, condicions i mitjans necessaris per al seu compliment, propostes de millora en el desenvolupament de les funcions i totes aquelles altres qüestions que l'aspirant considere d'interés o importància, amb base en la descripció de les funcions del lloc. Per a la valoració de les memòries, aquestes hauran de ser presentades inexcusablement dins del termini de presentació de sol·licituds.
  
Els sol·licitants indicaran, en l'apartat corresponent del model de sol·licitud relatiu als mèrits al·legats per a valoració, la documentació justificativa que adjunten, així com els llocs per als quals s'adjunta memòria. En el cas d'antiguitat no serà necessari aportar la corresponent documentació acreditativa, però sí indicar-la.
  
Cinquena. Fases i barem del concurs
  
Els mèrits al·legats i acreditats es valoraran, amb referència a la data de tancament del termini de presentació d'instàncies, per la Comissió Avaluadora establerta en la base setena, la qual, durant el procés de valoració podrà demanar als interessats els aclariments o, en el seu cas, la documentació addicional que s'estimen necessàries per a la comprovació dels mèrits al·legats.
  
La Comissió avaluarà els mèrits d'acord amb el barem aplicable a cada tipus de lloc que es detalla en els annexos I i II.
  
Per als llocs relacionats en l'annex I, el concurs constarà d'una única fase en què es valoraran els mèrits enumerats en els apartats a), b), c), d) i e) dels corresponents barems.
  
Per als llocs relacionats en l'annex II el concurs constarà de dues fases. A la primera fase es valoraran els mèrits corresponents als apartats b), c), d) i e) del respectiu barem aplicable. A la segona fase es valoraran, a través de la memòria elaborada pel candidat, els mèrits relatius a l'apartat a) del barem.
  
Sisena. Puntuació mínima per a la proposta d'adjudicació de destins
  
Per als llocs de l'annex I que hagen sol·licitat els participants, únicament podran figurar en la proposta de candidats a la qual es fa referència en la base vuitena aquells aspirants que arriben a la puntuació mínima que s'estableix a continuació per a cada lloc.
  
La puntuació mínima indicada vindrà referida a la suma dels conceptes enumerats en els apartats del barem específic de cada lloc de treball.
  
Per als llocs de l'annex II que hagen sol·licitat els participants, únicament podran figurar en la proposta de candidats a la qual es fa referència en la base vuitena aquells aspirants que arriben a cada una de les fases a les puntuacions mínimes que s'estableixen a continuació per a cada lloc.
  
No podran valorar-se els mèrits de la segona fase a qui no haja superat la primera, ni proposar-se com a candidat a qui no haja obtingut la puntuació mínima necessària de la segona fase.
  
La puntuació mínima de la primera fase es referirà a la valoració dels mèrits inclosos en els apartats b), c), d) i e) del barem específic de cada lloc de treball.
  
La puntuació mínima de la segona fase es referirà a la valoració dels mèrits específics corresponents a l'apartat a) del barem específic, al·legats en la corresponent memòria, per al lloc de treball al qual s'opta.
  
Setena. Comissió avaluadora
  
La comissió avaluadora estarà composta pels següents membres:
  
Titulars:
  
President: el subsecretari de Justícia o persona que delegue.
  
Secretari: un funcionari del grup A destinat al Servei de Recursos Humans de la Subsecretaria de Justícia.
  
Vocals:
  
1r. Un metge forense integrant del IML de València, proposat pel director d'aquest Institut.
  
2n. Un metge forense integrant del IML d'Alacant, proposat pel director d'aquest Institut.
  
3r. Un funcionari del grup A destinat a l'IVESP.
  
4t. Un funcionari del grup A de l'administració General de l'Estat destinat al Ministeri de Justícia.
  
5é. Un representant designat conjuntament per les organitzacions sindicals presents a la Mesa sectorial de Justícia.
  
Suplents:
  
President: el cap d'Àrea de Justícia o persona en qui delegue.
  
Secretari: un funcionari del grup A destinat al Servei de Recursos Humans de la Subsecretaria de Justícia.
  
Vocals:
  
1r. Un metge forense integrant del IML de València, proposat pel director d'aquest Institut.
  
2n. Un metge forense integrant del IML d'Alacant, proposat pel director d'aquest Institut.
  
3r. Un funcionari del grup A destinat a l'IVESP.
  
4t. Un funcionari del grup A de l'administració General de l'Estat destinat al Ministeri de Justícia.
  
5é. Un representant designat conjuntament per les organitzacions sindicals presents a la Mesa sectorial de Justícia.
  
La Comissió Avaluadora tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment, els membres de la Comissió Avaluadora estaran sotmesos a les causes d'abstenció i recusació previstes en la citada llei.
  
La identitat dels membres, amb anterioritat a les actuacions de la Comissió Avaluadora, serà exposada en els taulons d'anuncis de les seus de la Subsecretaria de Justícia a Castelló i del Institut de Medicina legal de Castelló.
  
Vuitena. Adjudicació de destinacions
  
La comissió avaluadora, per cada lloc de treball oferit en aquest concurs, elevarà al subsecretari de Justícia la relació de candidats que han obtingut la puntuació mínima prevista per a l'adjudicació del lloc en el barem respectiu.
  
La relació de candidats per cada lloc s'ordenarà en ordre decreixent de puntuacions obtingudes pels participants. En cas d'empat en la puntuació s'acudirà per a dirimir-lo a l'escalafó.
  
La comissió avaluadora, immediatament abans de redactar la proposta de candidats, posarà de manifest als interessats les puntuacions adjudicades en les distintes fases de valoració del concurs, mitjançant inserció d'anuncis en els corresponents taulons d'anuncis de la seu de la Subsecretaria de Justícia en Castelló i del IML de Castelló.
  
Els interessats podran, en el termini de 10 dies hàbils, al·legar i justificar el que estimen pertinent davant la Comissió Avaluadora del concurs.
  
Una vegada redactada la proposta de resolució per la Comissió Avaluadora, amb les al·legacions i justificacions, tant si hagueren estat estimades com desestimades, serà elevada a la Subsecretaria de Justícia, qui, tenint-les en compte, dictarà la resolució que procedisca.
  
Novena. Resolució del concurs
  
El present concurs serà resolt per la Subsecretaria de Justícia en el termini de 2 mesos, comptats des del dia següent a l'acabament del termini de presentació de sol·licituds.
  
La Subsecretaria de Justícia, tenint en compte l'ordre de preferència de les sol·licituds de llocs dels participants, nomenarà en cada lloc de treball els metges forenses que hagueren obtingut la major puntuació entre els candidats proposats per la Comissió Avaluadora.
  
Als concursants que no resulten nomenats per a algun dels llocs sol·licitats, així com a aquells metges forenses, integrats al IML de Castelló, que no hagueren participat en aquest concurs se'ls adjudicarà destí entre les places de l'annex I que hagueren quedat vacants, previ informe del Consell de Direcció de l'Institut de Medicina Legal de Castelló en què es proposaran els candidats idonis per a cada lloc.
  
La resolució per la qual la Subsecretaria de Justícia efectue els nomenaments de metges forenses en els llocs de treball de l'Institut de Medicina Legal, en aplicació del que es disposa en els apartats 2 i 3 d'aquesta base novena, serà publicada al Diari Oficial de la Generalitat Valenciana.
  
Deu. Irrenunciabilitat de les destinaciopns
  
Els sol·licitants podran desistir de la seua petició dins del termini de presentació d'instàncies. Transcorregut aquest termini no s'acceptarà cap desistiment, i quedaran vinculats els participants al resultat del concurs, a excepció del supòsit contemplat en el següent paràgraf.
  
La destinació adjudicada serà irrenunciable, a excepció que, amb anterioritat a l'acabament del termini d'al·legacions previst en la base vuitena, els interessats obtingueren una altra destinació, bé pel procediment de lliure designació, bé per concurs, com a metge forense en una altra administració. En aquest cas podran optar per aquesta nova destí i estaran obligats a comunicar la seua renúncia al resultat de la seua participació en aquest concurs, per escrit dirigit a la Subsecretaria de Justícia acompanyat de la resolució justificativa de l'obtenció de la nova destinació, dins del referit termini d'al·legacions previst en la base vuitena.
  
Onze. Cessament i presa de possessió
  
En la resolució d'aquest concurs es determinaran expressament els terminis de cessament i presa de possessió.
  
Dotze. Recursos
  
Contra la present resolució, que posa fi la via administrativa, podrà interposar-se un recurs contenciós administratiu davant dels jutjats Contenciosos Administratius de la ciutat de València, en un termini de dos mesos comptats des del dia següent al de la seua notificació o publicació, d'acord amb el que es disposa en els articles 8.2, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici de la interposició d'un recurs potestatiu de reposició, davant la Subsecretaria de Justícia, en el termini d'un mes comptat a partir del dia següent a la seua notificació, d'acord amb el que es disposa en els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra les resolucions i actuacions del tribunal, i els actes de tràmit que impedeixen continuar el procediment, cabrà la interposició d'un recurs d'alçada davant l'autoritat que el nomenà en el termini d'un mes.
  
València, 16 de juliol de 1999.- El sotssecretari de Justícia: Eloy Velasco Núñez.
  
Annex I
  
Barem aplicable als llocs de treball als quals fa referència la base sisena, apartat 1, relatiu a la relació de llocs de treball del IML de Castelló que figuren en el Decret 125/1998, d'1 de setembre, del Govern Valencià.
  
Mèrits específics, amb un màxim de 25 punts.
  
Per estar en possessió d'una especialitat mèdica relacionada amb el lloc de treball: 10 punts.
  
Per l'acompliment de llocs de responsabilitat en gestió i/o direcció de serveis en institucions sanitàries públiques o privades: màxim 10 punts, a raó de 2 punts per any.
  
Per formació específica en les matèries o disciplines pròpies de les funcions del lloc: màxim 5 punts, a raó de 0,2 punts per cada 10 hores de formació rebuda. Només es valoraran els mèrits d'aquest apartat si han estat convocats o organitzats per la Universitat, instituts o escoles oficials de funcionaris, o altres entitats, i en aquest últim cas sempre que hagueren estat homologats per l'Institut Valencià d'Estudis de Salut Pública o òrgan equivalent d'altres administracions públiques.
  
Valoració del treball desenvolupat, amb un màxim de 20 punts.
  
Per haver treballat en llocs de semblants funcions de caràcter tècnic i d'especialització al del lloc convocat: 3 punts per any.
  
Per haver ocupat llocs de treball les funcions dels quals tenen semblances amb altres àrees de la Medicina Legal distintes a les del lloc convocat: 1 punt per any.
  
Per l'acompliment de llocs de treball les funcions dels quals estiguen relacionades amb altres branques de la Medicina: 0,5 punts per any.
  
En cap cas podrà valorar-se pels subapartats anteriors l'acompliment simultani de distints llocs o funcions durant un mateix període de temps.
  
Cursos de formació i perfeccionament: fins a 45 punts.
  
Mèrits acadèmics:
  
Grau de llicenciatura: 2 punts.
  
Doctorat: amb excel·lent o «cum laude»: 10 punts, amb altres puntuacions: 5 punts.
  
Altres especialitats mèdiques no valorades com a mèrits específics: 5 punts per cada especialitat.
  
Per l'assistència i/o aprofitament de cursos de formació i perfeccionament sobre matèries directament relacionades amb les funciones pròpies i, en el seu cas, amb els requisits del lloc de treball, que hagen estat organitzats, impartits o expedits per centres oficials de formació (universitats, CEJAJ, conselleries, ministeris, escoles de salut pública o qualsevol altre organisme oficial de formació) o homologats per ells: màxim 10 punts, a raó de 0,1 punt per cada 10 hores de formació rebuda.
  
Només es valoraran aquells cursos en els quals s'especifique el número d'hores lectives i/o crèdits impartits.
  
Publicacions relacionades amb la medicina legal: màxim 5 punts
  
- Comunicacions i pòsters a congressos nacionals: 0,1 punt cada una.
  
Comunicacions i pòsters a congressos internacionals: 0,2 punts cada una.
  
Ponències a congressos nacionals: 0,3 punts cada una.
  
Ponències a congressos internacionals: 0,4 punts cada una.
  
Publicacions en revistes nacionals. 0,5 punts cada una.
  
Publicacions en revistes internacionals: 0,6 punts cada una.
  
Participacions en llibres i monografies: 0,7 punts cada una.
  
Per activitats docents relacionades amb la medicina legal: màxim 5 punts, a raó de 0,2 punts per cada 10 hores de docència en qualsevol organisme docent, públic o privat, oficialment reconegut o homologat, així com en centres oficials de formació de funcionaris o homologats.
  
Per beques i participació en projectes d'investigació oficials en matèries relacionades amb la medicina legal: màxim 5 punts.
  
Altres mèrits: es valoraran per la Comissió Avaluadora altres titulacions, especialitats, participació en activitats relacionades amb la docència o formació en la medicina legal (coordinació, moderador, tutories, tribunals, direccions de cursos, etc.), o qualsevol altra circumstància amb un màxim de 5 punts.
  
Antiguitat: fins a 20 punts, a raó d'un punt per any complet de servei, computant-se a aquests efectes els reconeguts que s'hagueren prestat amb anterioritat a l'adquisició de la condició de funcionari. Els períodes inferiors a l'any es computaran proporcionalment a raó de 0,0027777 per dia i s'establiran els mesos com de 30 dies.
  
Coneixement oral i escrit de valencià: fins a 6 punts.
  
El coneixement de valencià serà valorat de la següent manera, en els termes de la disposició addicional segona del Reial Decret 296/1996:
  
Certificat de grau elemental oral i escrit de valencià: 2 punts.
  
Certificat de grau mitjà oral i escrit de valencià: 4 punts.
  
Certificat de grau superior oral i escrit de valencià: 6 punts.
  
Llocs de treball inclosos en aquest annex I que es poden sol·licitar en aplicació de l'apartat 1 de la base tercera.
  
Lloc de treball número: 5
  
Denominació: metge forense clínica.
  
Centre de destinació: Institut de Medicina Legal de Castelló.
  
Caràcter: funcionarial.
  
Sector: administració de justícia.
  
Requisits: metge forense en actiu.
  
Forma de provisió: concurs.
  
Funcions: realització d'informes i valoracions de dany corporal i altres matèries clíniques al Servei de Clínica Metge Forense, sense perjudici de l'acompliment de les funcions establertes en l'article 3 del Reglament Orgànic del Cos Nacional de Metges Forenses, aprovat pel Reial Decret 296/1996, de 23 de febrer, i dels torns de guàrdies i de la resta de les funcions i instruccions que li assignen dins de l'àmbit territorial de l'Institut.
  
Lloc de treball número: 6
  
Denominació: metge Forense Clínica.
  
Centre de destinació: Institut de Medicina Legal de Castelló.
  
Caràcter: funcionarial.
  
Sector: administració de justícia.
  
Requisits: metge forense en actiu.
  
Forma de provisió: concurs.
  
Funcions: realització d'informes i valoracions del dany corporal i altres matèries clíniques al Servei de Clínica Metge Forense, sense perjudici de l'acompliment de les funcions establertes en l'article 3 del Reglament Orgànic del Cos Nacional de Metges Forenses, aprovat pel Reial Decret 296/1996, de 23 de febrer, i dels torns de guàrdies i de la resta de les funcions i instruccions que li assignen dins de l'àmbit territorial de l'Institut.
  
Lloc de treball número: 7
  
Denominació: metge Forense Patologia.
  
Centre de destinació: Institut de Medicina Legal de Castelló.
  
Caràcter: funcionarial.
  
Sector: administració de justícia.
  
Requisits: metge forense en actiu.
  
Forma de provisió: concurs.
  
Funcions: realització de perícies, funcions d'investigació de laboratori, qüestions tanatològiques i diagnòstic per la imatge al Servei de Patologia, sense perjudici de l'acompliment de les funcions establertes en l'article 3 del Reglament Orgànic del Cos Nacional de Metges Forenses, aprovat pel Reial Decret 296/1996, de 23 de febrer, i dels torns de guàrdies i de la resta de les funcions i instruccions que li assignen dins de l'àmbit territorial de l'Institut.
  
Lloc de treball número: 8
  
Denominació: metge forense patologia.
  
Centre de destinació: Institut de Medicina Legal de Castelló.
  
Caràcter: funcionarial.
  
Sector: administració de justícia.
  
Requisits: metge forense en actiu.
  
Forma de provisió: concurs.
  
Funcions: realització de perícies, funcions d'investigació de laboratori, qüestions tanatològiques i diagnòstic per la imatge al Servei de Patologia, sense perjudici de l'acompliment de les funcions establertes en l'article 3 del Reglament Orgànic del Cos Nacional de Metges Forenses, aprovat pel Reial Decret 296/1996, de 23 de febrer, i dels torns de guàrdies i de la resta de les funcions i instruccions que li assignen dins de l'àmbit territorial de l'Institut.
  
Annex II
  
Barem aplicable als llocs de treball a què fa referència la base sisena, apartat 2, en relació amb els llocs de treball del IML de Castelló que figuren en el Decret 125/1998, d'1 de setembre, del Govern Valencià.
  
Mèrits específics, amb un màxim de 40 punts
  
Per tenir una especialitat mèdica relacionada amb el lloc de treball: 10 punts.
  
Per ocupar llocs de responsabilitat en la gestió i la direcció de serveis en institucions sanitàries públiques o privades: màxim 10 punts, a raó de 2 punts per any.
  
Per formació específica en les matèries o disciplines pròpies de les funcions de la plaça: màxim 5 punts, a raó de 0,2 punts per cada 10 hores de formació rebuda. Tan sols es valoraran els mèrits d'aquest apartat si els ha convocat o organitzat la Universitat, instituts, escoles oficials de funcionaris, o altres entitats, i en aquest últim cas sempre que estiguen homologats per l'Institut Valencià d'Estudis de Salut Pública o un òrgan equivalent d'altres administracions públiques.
  
Per la memòria: màxim 15 punts.
  
Valoració del treball exercit, amb un màxim de 20 punts.
  
Per haver treballat en llocs amb funcions de caràcter tècnic i d'especialització semblants als de la plaça convocada: 3 punts per any.
  
Per haver ocupat llocs de treball amb funcions que s'assemblen a altres àrees de la medicina legal, distintes de les de la plaça convocada: 1 punt per any.
  
Per exercir llocs de treball que estiguen relacionats amb altres branques de la Medicina: 0,5 punts per any.
  
En cap cas es podrà valorar pels subapartats anteriors l'acompliment simultani de diferents treballs o funcions durant un mateix període de temps.
  
Cursos de formació i perfeccionament: fins a 45 punts
  
Mèrits acadèmics:
  
Grau de llicenciatura: 2 punts.
  
Doctorat: 5 punts.
  
Doctorat: amb excel·lent o cum laude: 10 punts, amb altres puntuacions 5 punts.
  
Altres especialitats mèdiques no valorades com a mèrits específics: 5 punts per cada especialitat.
  
Per l'assistència i aprofitament de cursos de formació i perfeccionament sobre matèries directament relacionades amb les funcions pròpies i, si escau, amb els requisits del lloc de treball, que s'hagen organitzat, impartit o expedit per centres oficials de formació (universitats, CEJAJ, conselleries, ministeris, escoles de salut pública o qualsevol altre organisme oficial de formació) o homologats per aquests: màxim 10 punts, a raó de 0,1 punt per cada 10 hores de formació rebuda.
  
Tan sols es valoraran aquells cursos en què s'especifique el nombre d'hores lectives i crèdits impartits.
  
Publicacions relacionades amb la Medicina Legal: màxim 5 punts
  
- Comunicacions i pòsters en congressos nacionals: 0,1 punt cadascun.
  
Comunicacions i pòsters en congressos internacionals: 0,2 punts cadascun.
  
Ponències en congressos nacionals: 0,3 punts cadascuna.
  
Ponències en congressos internacionals: 0,4 punts cadascuna.
  
Publicacions en revistes nacionals: 0,5 punts cadascuna.
  
Publicacions en revistes internacionals: 0,6 punts cadascuna.
  
Participació en llibres i monografies: 0,7 punts cadascuna
  
Per activitats docents relacionades amb la medicina legal: màxim 5 punts, a raó de 0,2 punts per cada 10 hores d'impartició en qualsevol organisme docent, públic o privat, reconegut oficialment o homologat, així com també en centres oficials de formació de funcionaris o homologats.
  
Per beques i participació en projectes d'investigació oficials en matèries relacionades amb la medicina legal: màxim 5 punts.
  
Altres mèrits: es valoraran per la Comissió Avaluadora altres titulacions, especialitats, participació en activitats relacionades amb la docència o formació en la medicina legal (coordinació, moderador, tutories, tribunals, direccions de cursos, etc), o qualsevol altra circumstància amb un màxim de 5 punts.
  
Antiguitat: fins a 20 punts, a raó d'un punt per any complet de servei, i es computen els reconeguts que s'hagueren realitzat abans de l'adquisició de la condició de funcionari. Els períodes inferiors a l'any es comptaran proporcionalment a raó de 0,0027777 per dia, i es compten els mesos de 30 dies.
  
Coneixement oral i escrit de valencià: Fins a 6 punts.
  
El coneixement de valencià es valorarà de la manera següent, segons la disposició addicional segona, del Reial Decret 296/1996:
  
Certificat de grau elemental oral i escrit de valencià: 2 punts.
  
Certificat de grau mitjà oral i escrit de valencià: 4 punts.
  
Certificat de grau superior oral i escrit de valencià: 6 punts.
  
Llocs de treball inclosos en aquest annex II que es poden sol·licitar en aplicació de l'apartat 1 de la base tercera.
  
Lloc de treball número: 2
  
Denominació: cap de Servei Clínica Medicoforense.
  
Centre de destinació: Institut de Medicina Legal de Castelló.
  
Caràcter: funcionarial.
  
Sector: administració de justícia.
  
Requisits: metge forense en actiu. Formació específica en matèries clíniques de la medicina forense.
  
Forma de provisió: concurs.
  
Funcions: organització i supervisió del treball dins del servei. Atendre i distribuir les sol·licituds de peritació medicolegal i, en particular, les qüestions relacionades amb la valoració del dany corporal, control periòdic de lesionats, assistència a detinguts i Psiquiatria Forense, sense perjudici de l'acompliment de les funcions establertes en l'article 3 del Reglament Orgànic del Cos Nacional de Metges Forenses, aprovat pel Reial Decret 296/1996, de 23 de febrer, i dels torns de guàrdies i de la resta de les funcions i instruccions que li assignen dins de l'àmbit territorial de l'Institut.
  
Lloc de treball número: 3
  
Denominació: cap de Servei Patologia.
  
Centre de destinació: Institut de Medicina Legal de Castelló.
  
Caràcter: funcionarial.
  
Sector: administració de justícia.
  
Requisits: metge forense en actiu. Formació en Patologia Forense.
  
Forma de provisió: concurs.
  
Funcions: organització i supervisió del treball dins del Servei. Atendre i distribuir entre les seccions que depenen del Servei, les sol·licituds per a la realització de les investigacions anatòmiques en els casos de mort violenta o sospitosa de criminalitat, així com també la identificació dels cadàvers humans i la investigació de laboratori, sense perjudici de l'acompliment de les funcions establertes en l'article 3 del Reglament Orgànic del Cos Nacional de Metges Forenses, aprovat pel Reial Decret 296/1996, de 23 de febrer, i dels torns de guàrdies i de la resta de les funcions i instruccions que li assignen dins de l'àmbit territorial de l'Institut.
  
Lloc de treball número: 4
  
Denominació: cap de Secció de Laboratori.
  
Centre de destinació: Institut de Medicina Legal de Castelló.
  
Caràcter: funcionarial.
  
Sector: administració de justícia.
  
Requisits: metge forense en actiu. Formació en Laboratori Forense.
  
Forma de provisió: concurs.
  
Funcions: organització i supervisió del treball dins de la Secció, d'acord amb les instruccions del cap del Servei. Realització d'informes histopatològics, estudi microscòpic de les peces obtingudes en les autòpsies practicades a l'Institut, anàlisis biològiques, quimicotoxicològiques i criminalístiques sol·licitades a l'Institut de Medicina Legal de Castelló, sense perjudici de l'acompliment de les funcions establertes en l'article 3 del Reglament Orgànic del Cos Nacional de Metges Forenses, aprovat pel Reial Decret 296/1996, de 23 de febrer, i dels torns de guàrdies i de la resta de les funcions i instruccions que li assignen dins de l'àmbit territorial de l'Institut.